als_Latn dik_Latn sag_Latn
Në kuadër të realizimi të projekteve të planifikuara për sivjet, sot ka filluar asfaltimi i rrugëve në lagjet “ Seferi“, “ Hyseni” dhe “Kamerolli” në Llapashticë të Poshtme si dhe rruga në lagjen “Tovërlanët “në Podujevë.
Për të përcjellë nga afër finalizimin e projektit për asfaltimin e rrugëve drejtori i Drejtorisë së Planifikimit Urban dhe Mbrojtjes së Mjedisit, z.Durim Salihu, vizitoi fshatin Llapashtice e Poshtme.
Drejtori Salihu u shpreh i kënaqur me dinamikën dhe cilësinë e kryerjes së punimeve nga kompania kontraktuese.
Edhe banorët e tri lagjeve u shprehën të kënaqur me asfaltimin e rrugëve, duke thënë se investimi i bërë është do të ndikojë në përmirësimin e infrastrukturës dhe ngritjen e cilësisë së jetës.
Asfaltimin e rrugëve, në një gjatësi prej 1.3 km, po e bën kompania “Toifor” nga Podujeva.
als_Latn als_Latn als_Latn als_Latn als_Latn